Deinboll ble født i Holmestrand i 1810 som sønn av den danskfødte presten og senere stortingsrepresentanten Peter Vogelius Deinboll og Anna Marie Dorthea Degnbol. Som student deltok han i Torgslaget. I 1837 ble han sogneprest i Dverberg, der han også var den første ordføreren fra 1838 til 1840. I 1842 ble han forflyttet til Kvæfjord, før han senere ble sogneprest i Vikedal, Romedal og endelig på Strømsø og Tangen (Drammen) fra 1864 til 1881. Som pensjonist bodde han i Christiania og holdt av og til gudstjenester i Gamle Aker kirke.